CELEX: 62021CN0377
Language: mt
Date: 2021-06-21 00:00:00
Title: Kawża C-377/21: Talba għal deċiżjoni preliminari mressqa mill-Cour du travail de Mons (il-Belġju) fil-21 ta’ Ġunju 2021 – Ville de Mons, Zone de secours Hainaut – Centre vs RM

27.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 391/7
            
         
      Talba għal deċiżjoni preliminari mressqa mill-Cour du travail de Mons (il-Belġju) fil-21 ta’ Ġunju 2021 – Ville de Mons, Zone de secours Hainaut – Centre vs RM
      (Kawża C-377/21)
      (2021/C 391/11)
      Lingwa tal-kawża: il-Franċiż
      
         Qorti tar-rinviju
      
      Cour du travail de Mons
      
         Partijiet fil-kawża prinċipali
      
      
         Rikorrenti: Ville de Mons, Zone de secours Hainaut – Centre
      
         Konvenut: RM
      
         Domanda preliminari
      
      Il-klawżola 4 tal-Ftehim Qafas implimentat permezz tad-Direttiva tal-Kunsill 97/81/KE tal-15 ta’ Diċembru 1997 li tikkonċerna il-Ftehim Qafas dwar ix-xogħol part-time konkluż mill-UNICE, miċ-CEEP u mill-ETUC (1), għandha tiġi interpretata fis-sens li ma tipprekludix leġiżlazzjoni nazzjonali li, għall-kalkolu tas-salarju tal-ħaddiema tat-tifi tan-nar irreklutati full-time, tieħu inkunsiderazzjoni, bħala anzjanità pekunjarja, is-servizzi pprovduti part-time bħala ħaddiem tat-tifi tan-nar fuq bażi volontarja, abbażi tal-volum tax-xogħol, jiġifieri, it-tul tas-servizzi effettivament imwettqa, skont il-prinċipju “pro rata temporis”, u mhux abbażi tal-perijodu li fih twettqu s-servizzi?
      
         (1)  ĠU Edizzjoni Speċjali bil-Malti, Kapitolu 5, Vol. 3, p. 267.